Zygmunt Bauman

Zygmunt Bauman (1925-2017) var en polsk offiser, sosiolog og filosof. Han var bosatt i England fra 1971, hvor han var professor i sosiologi ved universitetet i Leeds (fra 1990 emeritus).

 Familie 
Zygmunt Bauman var av jødisk familie og bodde fram til utbruddet av andre verdenskrig i Poznań. Deretter slo familien hans seg ned i Sovjetunionen. Bauman deltok i slaget om Kołobrzeg hvor han ble såret og i slaget om Berlin.

Etter krigen studerte han sosiologi ved Universitetet i Warszawa frem til 1954 og habiliterte seg. I forbindelse med de politiske utrenskningene i 1968 forlot han Polen av politiske grunner og emigrerte til Israel.

Han var gift med forfatteren Janina Bauman (født Lewinson) som overlevde Warszawagettoen.

 Filosof 
Han var særlig kjent for sine analyser av den postmoderne forbrukerkultur og sammenhengene mellom moderniteten og Holocaust.Knut Olav Åmås. - Usikkerhet skaper fundamentalisme; Aftenposten, 12.10.2011 Bauman arbeidet mye med postmodernismekonseptet, men brukte siden 2000 et annet begrepspar for å skildre utviklingen innen moderniteten, nemlig «fast» og «flytende modernitet».Flytende modernitet  kultbok.com

Bauman er særlig kjent for sin bok Moderniteten og Holocaust fra 1989 hvor han argumenterer for at jødeutryddelsen kan forstås som en logisk følge av opplysningstiden og det moderne prosjekt. Bauman hevdet at Holocaust ikke kunne forklares som et resultat av rasehat i det tyske folk og heller ikke reduseres til å forstås som psykologiske avvik i kretsen rundt Hitler.

Ifølge Bauman kan jødeutryddelsen skyldes at nyttetenkning, produksjon og orden var blitt overordnede mål for nasjonalstaten slik at solidaritet og ansvar for medmennesker er forskjøvet fra enkeltindividet til et ansiktsløst byråkrati.

 Priser og hedersbevisninger  
Bauman mottok Fyrstinnen av Asturias' pris for kommunikasjon og humaniora for 2010.Prince of Asturias Award for Communication and Humanities 2010, Fundación Príncipe de Asturias. Han var også æresdoktor ved Universitetet i Oslo.13 nye æresdoktorer ved Universitetet i Oslo Uniforum nr. 12 1997 1989 fikk han den italienske Amalfiprisen for Moderniteten og Holocaust

 Referanser 

 Litteratur  
 Zygmunt Bauman. Moderniteten og Holocaust med innledende essay av Øystein Nilsen, oversatt av Mette Nygård. Utgitt i serien Bokklubbens Kulturbibliotek 1997. ISBN 978-82-525-6261-3
 Zygmunt Bauman. Globaliseringen og dens menneskelige konsekvenser. Oversatt av Mette Nygård. Vidarforlaget 1998. ISBN 82-90016-74-3
 Samtaler med Bauman. Originaltittel Conversations with Zygmunt Bauman. Oversatt av Kari Mette Thorbjørnsen. Vidarforlaget 2002. ISBN 8279900152
 Zygmunt Bauman. Flytende modernitet. Oversatt av Mette Nygård, etterord ved Nils Christie. Originaltittel Liquid modernity. Vidarforlaget 2001 .ISBN 8279900136

 Eksterne lenker 



Kategori:Personer fra Poznań
Kategori:Polske sosiologer
Kategori:Britiske filosofer
Kategori:Polske filosofer
Kategori:Medlemmer av Det polske vitenskapsakademiet